open-index/open-wikipedia-markdown huggingface dataset:
Vulkanizacija

**Vulkanizacija** je hemijski proces spajanja kaučuka i sumpora pri čemu se lančasti molekuli kaučuka povezuju u trodimenzionalnu prostorno mrežastu strukturu, što ima za posledicu izmenu fizičko-mehaničkih svojstava. Proizvod dobijen vulkanizacijom zovemo guma ili vulkanizat, koji za razliku od smese ima veliku elastičnost, jačinu na kidanje, otpornost prema trošenju, nerastvorljivost u organskim rastvaračima i drugo.

Posle pronalaska mastikacije kaučuka, najznačajniji dalji napredak je otkriće vulkanizacije. U Americi je Čarls Gudjir 1839. godine primenio sumpor kao punilo, a nešto kasnije je ustanovio da zagrevanjem smese kaučuka i sumpora nastaje nova smesa sa izmenjenim svojstvima. Naučnik Hankok patentirao je 1843. godine postupak vulkanizacije kaučuka uranjanjem u rastopljeni sumpor. Ova otkrića nazivamo toplom vulkanizacijom, a omogućila su dalji napredak gumarske tehnike.

Najmanja količina sumpora i kaučuka koja pokazuje izmenu svojstava pri vulkanizaciji iznosi 0,1 do 0,15%. Guma sa malim sadržajem vezanog sumpora ima veliko istezanje i vrlo malu tvrdoću. Najveća količina sumpora sa kojom se kaučuk može spojiti iznosi 32%. U takvom slučaju sve dvostruke veze u kaučuku stupile su u hemijsku reakciju sa sumporom, pa je i mreža najgušća. Pokretljivost molekula u gumi je neznatna, a tvrdoća najveća. Takvu gumu nazivamo ebonit ili tvrda guma.

Što je temperatura vulkanizacije viša to je i brzina spajanja kaučuka sa sumporom veća. Ipak u tom pogledu postoje ograničenja, jer pri vrlo visokim temperaturama dolazi do opadanja fizičko-mehaničkih svojstava, slabljenja tekstila, menjanje boje, nejednake vulkanizacije kroz celi presek proizvoda itd. Stoga vulkanizaciju izvodimo najčešće u granicama između 130 do 150&nbsp;°C, budući da pri tome postižemo najbolji kvalitet vulkanizata i povoljnu ekonomičnost.

Proces je dobio ime po rimskim bogu požara Vulkanu.

## Prirodna vs vulkanizovana guma
Prirodna guma je lepljiva, lako se deformiše kad je topla, a krta je kad je hladna. U takvom stanju, ona je slab materijal kad je visok nivo elastičnosti potreban. Razlog za neelastične deformacije nevulkanizovane gume se može naći u njenoj hemijskoj strukturi. Guma se sastoji od dugih polimernih lanaca. Ti lanci se mogu nezavisno pokretati relativno jedan na drugog, što omogućava materijalu da promeni oblik. Umrežavanje uvedeno vulkanizacijom sprečava polimerne lance da se nezavisno kreću. Kao rezultat toga, kad se sila primeni na vulkanizovanu gumu ona se deformiše, ali se nakon prestanka dejstva sile, vraća u originalni oblik.

## Reference

## Vanjske veze
* Vulkanizacija
Bitka kod Sebastopolisa

**Bitka kod Sebastopolisa** se odigrala za vrijeme bizantsko-arapskih ratova 692. godine u Maloj Aziji između bizantske vojske na čelu sa generalom Leontijem na jednoj, i arapske omejadske vojske na čelu sa princom Muhamedom ibn Mervanom na drugoj strani. Za "Sebastopolis", gdje se bitka odigrala, historičari vjeruju da bi mogao biti Elaiussa Sebaste u Kilikiji ili Sulusaray na sjeveru današnje Turske. U bizantskoj vojsci je bilo angažirano oko 30.000 Slavena. Arapi su na kraju odnijeli pobjedu zato što je oko 20.000 slavenskih vojnika, na čelu sa njihovih vođom Nebulousom usred bitke prebjeglo na arapsku stranu. Razbješnjeli bizantski car Justinijan II je u znak odmazde, prema navodima drevnih kroničara, u znak odmazde dao pogubiti sve slavensko stanovništvo naseljeno u Maloj Aziji, uključujući žene i djece; moderni historičari su, pak, prema tim navodima skeptični.

## Izvori
* 
* 
* 
* 
*
Trulski sabor

**Peto-šesti sabor** (latinski:*Concilium Quinisextum*, Koine grčki:*Penthekte Synodos*), poznad i pod nazivom **Trulski sabor**, bio je crkveni sinod održan u Konstantinopolu godine 692. Sazvan je jedanaest godina nakon Trećeg carigradskog sabora u nastojanju da donese disciplinska pravila za Crkvu koju prethodna dva sabora (Drugi i Treći carigradski) nisu bili donijeli. Sazvao ga je i predsjedao mu bizantski car Justinijan II, a u njemu je sudjelovalo 215 episkopa, svi iz istočnih dijelova nekadašnjeg Rimskog Carstva. Svrha je bila donijeti nova, stroža pravila za Crkvu, odnosno ukinuti praksu i običaje koja se tada smatrala paganskom.

Zbog dominacije istočnih episkopa, Sabor je u pravilu običaje carigradske Crkve nastojao nametnuti kao ortodoksiju ostalim dijelovima kršćanske Crkve. To se odnosilo na tada uobičajenu praksu Crkve na Zapadu, kao što je, na primjer prikazivanje Isusa kao janjeta Božjeg. Daleko veći spor je izazvao različit stav prema svećeničkom celibatu. Sabor je izričito dao pravo oženjenim muškarcima da postaju svećenici i đakoni, odnosno ustanovio ekskomunikaciju za svakoga tko bi svećenika nastojao odvojiti od njegove žene.

Odluke Sabora, su, pak, odbačene na Zapadu. Papa Sergije I ih je odbio potpisati, pa ga je Justinijan II pokušao uhapsiti, a što je spriječeno ustankom lokalnog stanovništva. U Hispaniji je, međutim, vizigotski kralj Wittiza natjerao Osamnaesti sabor u Toledu da pristane na odluke sabora, a zbog čega su ga napadali kasniji kroničari. Fruela I od Asturije je za svoje vladavine (757–68) ukinuo tu odluku.

Pravoslavne crkve Trulski sabor odluke smatraju kanonima prethodna dva (Petog i Šestog vaseljenskog) sabora odnosno osnovama svog kanonskog prava. Iako su ga pojedini crkveni velikodostojnici na Zapadu prihvatili ili o njima povoljno govorili (Beda Uvaženi, papa Hadrijan I), današnja Katolička crkva ga ne smatra ekumenskim saborom odnosno autoritetom.

## Fusnote

## Izvori
* Collins, Roger. *The Arab Conquest of Spain, 710&ndash;97*. Oxford: Blackwell Publishing, 1989. .
* George Nedungatt: *The council of Trullo revisited: Ecumenism and the canon of the councils*, dans *Theological Studies*, Vol.71, Sept. 2010, pp.&nbsp;651–676.
* Archbishop Peter L’Huillier: Quinisext Ecumenical Council
* Catholic Encyclopedia: Council in Trullo
* Council in Trullo in the Nicene and Post-Nicene Fathers
Charles Goodyear

**Charles Nelson Goodyear** (* 29. prosinca 1800 u New Havenu, Connecticut; † 1. lipnja 1860 u New Yorku) bio je američki kemičar i izumitelj. Goodyear je otkrio vulkanizaciju gume s čime su postavljeni temelji za današnju industriju gume. 15. lipnja 1844 patentirao je postupak vulkanizacije a 1855 proizveo je prvi Kondom. 

## Zanimljivost
38 godina nakon smrti Charlesa Goodyeara dva njemačka doseljenika (Frank i Charles Seiberling) osnovali su tvrtku za proizvodnju automobilskih guma i nazvali ju "Goodyear Tire". Ime je izabrano u njemu u čast.

## Reference

## Vanjske veze

* The Charles Goodyear Story 
* Today in Science History – Goodyear's U.S. Patent No. 240: Improvement in the Process of Divesting Caoutchouc, Gum-Elastic, or India-Rubber of its Adhesive Properties, and also of Bleaching the Same, and Thereby Adapting it to Various Useful Purposes.
*''Booknotes'' interview with Charles Slack on ''Noble Obsession: Charles Goodyear, Thomas Hancock, and the Race to Unlock the Greatest Industrial Secret of the Nineteenth Century'', October 27, 2002. 
* 
* Goodyear GmbH & Co. KG: Biografie des Namensgebers  (Memento vom 10. Februar 2009 im Internet Archive)
* ''Der Kampf um die schwarze Formel'' ein Beitrag der Sendereihe *Mission X* auf PHOENIX
* Artikel von/über Goodyear Charles  im Polytechnischen Journal
Jezik (razvrstavanje)

**Jezik** može označavati:
* Jezik, komunikacijski sistem
* Jezik (anatomija), organ za okus i govor,
* Jezik (časopis), hrvatski stručni časopis,
* Formalni jezik, u matematici, logici i računarstvu,
* Programski jezik, jezik za pisanje programa koje računar poznaje i koje može izvršiti.
Token ring

**Token Ring** je IBM-ova mreža koja je razvijana 1970-tih te predstavljena ranih 1980-tih godina. 

Token Ring je vrsta mreže koja je šematski poredana u krug. Token Ring je usko vezan za IEEE 802.5 specifikaciju jer je nastala iz Token Ring tehnologije, zbog identičnosti i zanemarljivih razlika termin Token Ring obično obuhvaća i IEEE specifikaciju. 

Koristi zvjezdastu topologiju sa svim računarima priključenim na MSAU (multistation acces unit) uređaj. Računari su priključeni direktno na MSAU, "patch" kablovi spajaju MSAU na drugi MSAU, dok "lobe" kablovi spajaju MSAU sa računarima. Za razliku od CSMA/CD mreža, kao što je Ethernet, Token mreže su predoređene, što znači da su u mogućnosti izračunati maksimalno vrijeme koje će proći prije nego će računar biti u mogućnosti vršiti mrežne aktivnosti. To čini Token mreže savršene za aplikacije za koje odgađanje mora biti predvidljivo. Brzina Token Ring mreže se kretala od početnih 4 Mbps, pa sve do današnjih 1 Gbps. Ispočetka Token Ring je bio u prednosti nad Ethernetom, nudio je veću brzinu i bolju pouzadnost, no predstavljanjem switcheva Ethernet mreža je na kraju ipak preovladala tako da Token Ring mreže danas nisu previše rasprostranjene.
Toster

**Toster** je električni kućanski aparat koji služi za prženje i pripremanje tosta, tj. prepečenog hljeba.

## Reference
Theria

**Theria** su takson unutar razreda sisavaca. Obuhvaća tobolčare i više sisavce, i zapravo je sestrinski takson jednootvornih životinja.

## Osobine
Ove životinje definiraju slijedeće zajedničke osobine koje, međutim, u pojedinim slučajevima mogu biti i reducirane:
* Životinje su viviparne, što znači da rađaju žive mlade, za razliku od jednootvornih.
* Izlazni otvor urinarnog i spolnih organa razdvojeni su od analnog Perineumom. Kod jednootvornih, svi ti otvori završavaju u jednom zajedničkom otvoru, nečisnici ili kloaki.
* Rameni pojas ima još samo lopaticu (Scapula) i ključnu kost (Clavicula), iako je ključna kost kod nekih vrsta reducirana. Jednootvorni imaju još neke kosti u tom području.
* Imaju dojke, pa mliječne žljezde vode do dojki iz kojih mladunčad siše mlijeko. Kod jednootvornih, dojke ne postoje, nego mliječne žljezde završavaju na površini kože na trbuhu, a mladunci se hrane ližući mlijeko s dlake krzna.
* Therie imaju vibrise.
* Zubi imaju zajednički osnovni uzorak.

## Povijest razvoja
Kroz povjesni razvoj therie oni su svrstani u skupinu *Tribosphenida*, jedne skupine koja je bila puno razvijenija od grupe ranih prasisavaca. Ta grupa je pored theria obuhvaćala i neke malo poznate izumrle postrane linije kao *Aegialodontidae*, koje su živjele prije svega u vrijeme rane krede. Unutar skupine theria je najkasnije prije 125 milijuna godina došlo do razdvajanja tobolčara od viših sisavaca, jer su u to vrijeme živjeli najraniji poznati pretstavnici tih dvaju taksa (*Sinodelphys szalayi* odnosno *Eomaia scansoria*).

Neki znanstvenici odbijaju prihvaćanje therie kao skupinu, i svrstavaju jednootvorne i tobolčare zajedno u jedan takson, Marsupionta. Kao dokaz tome navode se neke morfološke osobine i određeni genski podaci. No, velika većina morfoloških i genetskih podataka opovrgavaju ovu tezu, tako da grupiranje u skupinu Marsupionta zastupa samo manjina znanstvenika.

## Drugi projekti
The Cardigans

**The Cardigans** su švedski indie-pop sastav koji je karijeru započeo 1992. godine. Najpoznatiji su po albumima "Life" i "Gran Turismo", te iznimno popularnoj skladbi "Lovefool".

## Članovi
* **Peter Svensson** na gitari
* **Magnus Sveningsson** na bas-gitari
* **Bengt Lagerberg** na bubnjevima i puhačkim instrumentima
* **Lars-Olaf Johansson** na gitari i klavijaturama
* **[[Nina Persson]]**, glavni vokal

## Historija
Svensson i Sveningsson, obojica glazbenici heavy metal izričaja, osnovali su sastav 1992. u Jönköpingu, Švedska, a ubrzo su im se pridružili i ostali članovi sastava čija se postava poslije nije nijednom izmijenila. Stanovavši zajedno u istom stanu, The Cardigans su snimili demo snimku koju je zapazio producent Tore Johansson, koji im je potom ponudio snimanje u studiju u Malmöu. Rezultat tog rada, album "Emmerdale", izdan je u Švedskoj i Japanu 1994., a ponovno za svjetsko tržište 1997. Singl s tog albuma, "Rise & Shine", postao je veliki hit i u anketi glazbenog časopisa Slitz proglešen je najboljom snimkom 1994. godine.

Ostatak 1994. godine proveli su na europskoj turneji i snimajući album "Life", koji je izdan 1995. "Life" je postao međunarodno uspješan, prodan je u milijunskoj nakladi, a u Japanu je dosegao i platinasti status. 1996., "Life" je izdan i za američko tržište, no u izmijenjenom izdanju, kao kompilacija skladbi s oba dotad snimljena albuma.

Nakon neslućenog uspjeha s albumom "Life", The Cardigans potpisuju ugovor s izdavačkom kućom Mercury i 1996. za njih izdaju album "First Band on the Moon". Skladba "Lovefool" s tog albuma do danas se pamti kao njihov najveći uspjeh, posebice u SAD-u, te ponovno u Japanu, gdje je u rekordna tri tjedna postigao platinastu nakladu.

1998. godine izlazi i mnogo mračniji album "Gran Turismo", koji je hvaljen od kritike, te smatran njihovim najzrelijim albumom. Izdavanje tog albuma slijedit će duga stanka u radu tijekom koje će članovi sastava raditi na svojim solo-karijerama.

Tijekom te stanke, Persson je izdala album pod imenom A Camp i otpjevala s Tomom Jonesom obradu skladbe "Burning Down the House" skupine Talking Heads, Svensson je radio na projektu "Paus", a Sveningsson je snimao materijale kao *Righteous Boy*. 2003., The Cardigans su se vratili s mnogo tišim i osobnijim albumom "Long Gone Before Daylight", s kojeg su potekla dva umjereno uspjela singla, "For What It's Worth", te "You're the Storm".

Nakon toga, sastav se okrenuo još mirnijem glazbenom izričaju vrlo sličnom country glazbi. Novi album, "Super Extra Gravity", dovršen je u svibnju 2005., i očekuje se da će do kraja godine biti i izdan; najavni singl *[[I Need Some Fine Wine and You, You Need to Be Nicer]]* izašao je krajem listopada.

## Diskografija
* "Emmerdale" (1994.)
* "Life" (1995.)
* "First Band on the Moon" (1996.)
* "Gran Turismo" (1998.)
* "The Other Side of the Moon" (kompilacija starijih materijala izdana samo u Japanu 1998.)
* "Long Gone Before Daylight" (2003.)
* "Super Extra Gravity" (izlazi oko listopada 2005.)

## Vanjske veze

* Službene web-stranice sastava The Cardigans
* The Cardigans Country  - neslužbena zajednica online-obožavatelja.
Rođenje Venere

**Rođenje Venere** je ikonografski motiv u likovnoj umjetnosti koji postoji još od antičkih vremena i grčkog helenističkog slikara Apela (*Rođenje Afrodite*), preko rimskih slika u Pompejima i Herkulaneju, te ponovno u renesansi (Boticelli), klasicizmu i akademizmu.

Prema antičkom mitu, božica Venera je rođena iz morske pjene kada su odrezane genitalije boga Cela bačene u more.

Slavne slike ovog naslova su:

* Rođenje Venere (Botticelli) 
* Rođenje Venere (Ingres) 
* Rođenje Venere (Akademizam)
Apel (slikar)

**Apel**, grčki **Apeles**, (Kolofon, ? druga polovica 4. st. pne. – Koj, ?) je bio antički grčki slikar; dvorski slikar Aleksandra Velikog. Antički izvori smatraju ga najvećim antičkim slikarom.

Slikao je mitološke figure, alegorijske kompozicije (*Afrodita rođena iz pjene*), narativne scene, portrete (*Aleksandar Veliki s munjom*). Njegova umjetnost obilježava prijelaz od grčkog klasičnog slikarstva na helenizam. Njegova djela nisu sačuvana i poznat je samo iz rimskih kopija.
* John J. Popovic, "Apel, najveći slikar antike" izvor "Prirodna povijest" Plinija Starijeg.
* (rodcorp) "Giottov krug, Apelove linijes, Chuang-tzuov rak" : potraga za izvornim osjećajem.
Rođenje Venere (Botticelli)

Sandro Botticelli (1445.-1510.) je svoju sliku *[[Rođenje Venere]]* naslikao u seriji mitoloških slika za obitelj Medici koji su se zanimali za "pogansku" tematiku. To zanimanje je potaknuto obnovom Platonove filozofije (Neoplatonizam) koja je dovela do zanimanja za antičke teme i osnivanje Platonove Akademije u Firenci 1469. god.

Boticellijeva naga Venera, poput Masacciove Eve, je inspirirana rimskom mramornom skulpturom *Venera Medici* iz 1. stoljeća. Za razliku od Masaccia, Boticellijeva Venera je elegantno izdužena, kao da je ošamućena, netom probuđena i bunovna. Venera pluta na ogromnoj školjci dok joj vjetar (muškarac) i lahor (žena) lagano pušu tjerajući je prema obali. S desna je žena, vjerojatno personifikacija Proljeća, koja juri da prekrije njenu nagost laganim ružičastim ogrtačem. Kao božica ljubavi i plodnosti, Venera je prigodno okružena cvijećem. Njena lepršava i valovita kosa ima odjek u gracioznim krivuljama haljina i prozirnih valova koji su uokvireni jasnim linijama, što je prepoznatljiva karakteristika Boticellijeva slikarstva.

## Vanjske veze
* Detaljna biografija slike
Tarpan

**Tarpan** (*Equus ferus ferus*) je bio evroazijski divlji konj. Zadnji primjerak ove rase je uginuo u Ukrajini 1918. ili 1919. godine. *Tarpan* na kirgiskom i kazaškom jeziku znači "konj".

Ovu rasu prvi put je opisao Johann Friedrich Gmelin 1774. godine, kada je posjetio regiju Bobrovsk u današnjoj Rusiji. Pieter Boddaert je 1784. godine klasificirao ovog konja kao *Equus ferus*. Pretpostavlja se da svi udomaćeni konji (*Domaći konj|Equus caballus*) potiču od ove divlje pasmine.

Pokušavalo se vratiti ovu pasminu "iz mrtvih", pažljivim uzgojem konja sa sličnim fenotipskim karakteristikama originalnog tarpana. To je donekle i uspjelo, pa je stvorena nova rasa konja u Poljskoj koja se naziva konik, koja fenotipski dosta podsjeća na tarpana, ali ne i genotipski.
Burmut

Burmut (turski *burun* nos, *otu* trava) naziv je za fini aromatski prah napravljen od duhanskog lišća koji se uvlači kroz nosnice šmrkanjem, koji se prvotno uživao u južnoj Americi u indijanskim plemenima, a poslije kolonizacije Južne Amerike od strane Portugala i Španjolske u Europi se ova praksa uživanja burmuta proširila preko Portugala u 16. stoljeću. U 20. stoljeću uživanje burmuta je skoro zamrlo.
Smajli

**Smajli** ili **smiley** ˈsmaɪli (engl.: smeško), stilizovana slika nasmejanog ljudskog lica, uobičajeno predstavljena kao žuto dugme sa dve crne tačke koje predstavljaju oči i polukrugom koji predstavlja usta. Smajli se često koristi i kao izraz za bilo koji emotikon.

## Nastanak
Prvi poznati primeri ovog crteža pripisuju se dizajneru po imenu Harvi Bol (*Harvey Ball*), koji je izmislio lik 1963. godine za američku osiguravajuću firmu *State Mutual Life Assurance* iz Vorčestera, Masačusets. Bol nikada nije pokušao da koristi, promoviše ili zaštiti prava na sliku. Ona je dospela u javno vlasništvo u Sjedinjenim Državama pre nego što je to moglo biti urađeno. Kao rezultat toga, Bol nikada nije stekao ikakvu zaradu za svoj ikonični crtež osim prvobitne isplate od 45 $.

Dejvid Stern (*David Stern*) iz *David Stern Inc.*, marketinške agencije iz Sijetla, tvrdio je da je on izmislio smajlija. Stern je napravio svoju verziju 1967. godine kao deo kampanje za firmu *Washington Mutual*, ali je izjavio kako nije nameravao da je zaštiti.

## Reference
Stadium Arcadium

**Stadium Arcadium** je album sastava Red Hot Chili Peppers.

Ovaj album se može gledati kao univerzalno izdanje Red Hot Chili Peppers jer na jednom mjestu objedinjava dva vrhunca benda. Prvi disk podnaslovljen 'Jupiter' nadopunjava ono što je bend radio s Californication s nešto lakšim rock pjesmama. Drugi disk nadimka 'Mars' vraća se duboko u prošlost i osvrće se na ono što su radili na Blood Sugar Sex Magik gdje su funk i reperskiji vokal bila glavna karakteristika. S druge strane, album se može gledati i kao ultimativni kompromis jer u jednom daje praktički dva albuma za dvije glavne skupine svojih fanova.

## Popis pjesama

### Disk 1.

# Dani California
# Snow (Hey oh)
# Charlie 
# Stadium Arcadium
# Hump De Bump
# She's only 18
# Slow Cheetah
# Torture Me
# Strip My Mind 
# Especially In Michigan
# Warlocks
# C'mon Girl
# Wet Sand
# Hey

### Disk 2.

# Desecration Smile
# Tell Me Baby
# Hard to Concentrate 
# 21st Century
# She Looks To Me
# Readymade
# If 
# Make You Feel Better 
# Animal Bar
# So Much I
# Storm In A Teacup
# We Belive
# Turn It Again
# Death OF A Martian
Hrid

**Hrid** je stjenoviti ostatak abrazijom razorenoga otočića ili stijenskoga bloka, koji se uvijek nalazi iznad morske razine.

## Povezano
* Greben
Atol

**Atol** je koralno ostrvo. Okružuju ga korali koji rastu oko vulkanskih ostrva u tropskim morima, naročito u Tihom i Indijskom okeanu. Atoli imaju oblik prstena, ali i polukruga, na sredini je plitki zaliv — laguna. Veći atoli su naseljeni, gde nema izvora slatke pijaće vode, zato život stanovnika zavisi od kišnice.

## Veličina i raspodela
Većina atola na svetu se nalazi u Tihom okeanu (poput Tuamotua, Karolinskih ostrva, Maršalskih ostrva, Ostrva Koralnog mora i grupe ostrva Kiribata, Tuvalua i Tokelaua) i Indijskom okeanu (Maldivski arhipelag, Lakadivska ostrva, arhipelaga Čagos i Spoljašnja ostrva Sejšela). U Atlantskom okeanu nema velikih grupa ostrva osim osam atola istočno od Nikaragve koji pripadaju kolumbijskom departmanu San Adreas i Providencija u Karipskom moru.
Pub

**Pub** (fonetski: **pab**; skraćeno od engleskih riječi *public house* odnosno javna kuća) je ugostiteljski objekt tipičan za Ujedinjeno Kraljevstvo, Irsku, Kanadu, Australiju, Novi Zeland i druge države na koje je utjecala britanska kultura. 

Pubovi su mjesta gde se konzumira široka lepeza alkoholnih pića, pa ćemo u većini naći više vrsta piva, whiskeya, rakija itd. Pubovi su također vrlo važna okupljališta, pogotovo u manjim mjestima gdje su središta društvenog života, na neki način slična crkvama. Pubovi se kulturološki razlikuju od barova, caffea i pivnica. Svaki pub ima svoje stalne goste koji svoj pub nazivaju lokalnim i obično je u blizini njihovog doma ili posla.
Lula

**Lula** je sprava koja se koristi za pušenje. Struktura lula je veoma različita, ali se većina lula sastoji od djela gdje se nalazi supstanca koja se puši (najčešće duhan), i nekog vida cijevi koja dovodi dim do usta.
Osnovni dijelovi lule su glava lule i vrat lule sa kanalom za zrak (dim), te usnik sa tenonom.

Lule su se vremenom modernizirale, a kroz povijest su se pravile od različitih materijala kao što su glina, keramika, staklo, "morska pjena", porculan, kamen, drvo i različitih kombinacija. Neke lule se prave s posebnom mehanikom kao što su vodene lule. Postoje i skupocjene lule koje su ukrašene dragim kamenjem.

## Reference
Panova frula

**Panova frula** ili siringa je antički instrument koji se sastoji od pet ili više
međusobno povezanih cjevčica. Cevčice su poređane postupno 
po veličini i širini. To je popularan narodni instrument i smatra se prvim
usnim orguljama i pretečom današnjih orgulja i harmonika. Obično se
izrađuje od bambusa ili trstike no koriste se i drugi materijali kao drvo,
plastika ili metal.

## Mitologija

Nimfa Siringa, kći riječnog boga Ladona, ne želeći uzvratiti 
Panu ljubav i naklonost skočila je u vodu i pretvorila se u trstiku. 
Pan je od trstike sebi napravio sviralu koju je po njoj nazvao siringa.

## Struktura

Cjevčice panove frule su otvorene na gornjem kraju, a zatvorene na donjem.
Puhanjem zraka u cjevčicu val se odbija od dna i proizvodi ton. Visina tona se 
podešava ubacivanjem kamenčića ili zrna kukuruza u cjevčicu ili zaljevanjem 
pčelinjim voskom. Također se koriste i pluteni i gumeni čepovi.

### Akustika

Panova frula radi na principu Helmholtzove rezonancije tj. rezonancije zraka
u šupljem tijelu. Tonovi se proizvode periodičkim vibracijama zraka koje
podržava tijelo frule (cjevčica). Zrak se puše preko otvorenog vrha cjevčice te
se stvara Bernoullijev podtlak ili sifon, koji pak proizvodi efekt zvan Karmanova vrtložna ulica. Cjevčica će rezonirati određenom frekvencijom koja ovisi o
dužini cjevčice, njenom unutrašnjem promjeru i pritisku te brzini struje zraka
preko otvorenog ruba. Ton proizveden u takvoj zatvorenoj cjevčici je za dvanaest
tonova ili oktavu i pet tonova niži od tona proizvedenog u otvorenoj cjevčici iste
duljine. Podešavanje na oktavu se postiže dodavanjem smanjivača tona na dno
cjevčice (kamenčić, zrno kukuruza, vosak, tableta, pluto ili guma). 
Formula za izračun duljine cjevčice panove frule je TD=(S/F)/4. Gdje je TD teoretska
duljina cjevčice, S je brzina zvuka i F željena frekvencija u hertzima.

## Sviranje

Panova frula se svira horizontalnim puhanjem preko otvorenog kraja spojenih
cjevčica. Svaka cjevčica je podešena na određeni ton. Tehnikom jačeg puhanja 
zraka i skupljanjem usana proizvode se polutonovi. Instrumentom je moguće
odsvirati svaku skalu u svim ključevima. Postoje dvije vibrato tehnike. Ručni
vibrato radi se nježnim vibriranjem ruke u zglobu na dužem kraju frule.
Vibrato puhanjem postiže se radom dijafragme.

## Vrste

Postoje dvije vrste panove frule. Tradicionalna i zakrivljena. Europsku zakrivljenu
popularizirao je rumunjski glazbenik Gheorghe Zamfir. Obje vrste su popularne
u etničkoj glazbi zemalja Južne Amerike u području Anda.

## Tipovi

* Antara (Ande)
* Paixiao (Kina)
* Nai (Rumunjska)
* So (Koreja)
* Siringa
* Zampoña (Ande)
* Kuvytsi, Svyryli, Rebro (Ukraine)
* Chiflo ili xipro (mali siringe) (Španjolska, Argentina i Meksiko)
* Firlinfeu Brianza, provincija Monza i južni dio provincije Lecco i Como (Italy).
* Quills (SAD)

## Izvori
* Ovidije: *[[Metamorfoze]]*
## Vanjske veze

* A History of the Pan Flute by Puscoiu & White 
* A Worldwide History of the Pan Flute  
* Information on quills
Oksidans

**Oksidacioni agens** (*oksidans*, *oksidizer*) se može definisati kao supstanca koja uklanja elektrone sa nekog drugog reaktanta u redoks hemijskoj reakciji. Oksidacioni agens se redukuje preuzimanjem elektrona na sebe, dok se reduktans oksiduje dajući elektrone. Kiseonik je dobar primer oksidacionog agensa među mnogobrojnim drugim jedinjenjima.

## Primeri oksidacije
Formiranje gvožđe(III) oksida;
:4Fe + 3O2 → 2Fe2O3

U gornjoj jednačini, gvožđe (Fe) ima oksidacioni broj 0 pre i 3+ nakon reakcije. Za kiseonik (O) početni oksidacioni broj je 0 i smanjuje se do 2&minus;. Te promene se mogu posmatrati kao dve polureakcije, koje se istovremeno odvijaju:
# Polureakcija oksidacije: Fe0 → Fe3+ + 3e&minus; 
# Polureakcija redukcije: O2 + 4e&minus; → 2 O2&minus;

Gvožđe (Fe) je postalo oksidovano, jer je njegov oksidacioni broj povećan. Ono je redukcioni agens, jer je dalo elektrone kiseoniku (O). 
Kiseonik (O) je redukovan, jer je njegov oksidacioni broj umanjen. On je oksidacioni agens, jer je uzeo elektrone sa gvožđa (Fe).

## Uobičajeni oksidacioni agensi i njihovi proizvodi

## Reakcije oksidansa
Manganov dioksid oksidira hlorovodoničnu kiselinu na elementarni hlor i vodu a sebe reducira
na mangan.
Primjer:
* MnO2(s) + 2 CI- + 4 H+ → Mn2+ + CI2(g) + 2 H2O
* Mn2+ + 10 Cl- + 16 H+ → 2 Mn + 5 Cl2(g) + 8 H2O

## Reference

## Povezano
* Organska oksidacija
* Redukujući agens

## Literatura
* 
*
Amonijev nitrat

**Amonijev nitrat** (NH4NO3, amonijeva salitra) amonijeva je sol dušične kiseline. Dolazi u obliku prozirnih kristala ili bijelog praha. Koristi se u poljoprivredi kao dušikom bogato umjetno gnojivo, kao oksidans u eksplozivima, te za postizanje niskih temperatura.

## Kristalne faze
Kristalno uređenje amonijevog nitrata mijenja se u ovisnosti o tlaku i temperaturi. Određene su slijedeće kristalne faze:

## Dobivanje
Procesi od kojih se sastoji industrijska proizvodnja amonijevog nitrata, mada kemijski jednostavni, tehnološki su prilično izazovni. Kiselinsko-bazna reakcija amonijaka s dušičnom kiselinom daje otopinu amonijevog nitrata:
:::HNO3(aq) + NH3(g) → NH4NO3(aq)

U industrijskoj proizvodnji ovaj proces se izvodi miješanjem bezvodnog amonijaka i koncentrirane dušične kiseline. Reakcija je burna i vrlo egzotermna. Nakon što je nastala otopina, obično koncentracije od oko 83%, višak vode se otparava i dobiva se otopina amonijevog nitrata koncentracije 95% do 99,9%, ovisno o čistoći. Od dobivene otopine se u tornjevima za raspršivanje rade granule amonijevog nitrata koje su tipičan komercijalni oblik ove kemikalije.
Haberov proces koristi dušik i vodik za proizvodnju amonijaka, dio kojega se može oksidirati u dušičnu kiselinu te s preostalim amonijakom dati amonijev nitrat.

Amonijev nitrat se također može dobiti iz otopina amonijevih i nitratnih soli:
:::(NH4)2SO4 + 2 NaNO3 &rarr; Na2SO4 + 2 NH4NO3
:::Ca(NO3)2 + (NH4)2SO4 &rarr; 2 NH4NO3 + CaSO4
Natrijev sulfat se uklanja snižavanjem temperature smjese - budući da je slabije topljiv u vodi od amonijevog nitrata on se taloži i uklanja filtracijom. Kalcijev sulfat je prilično netopljiv, čak i na sobnoj temperaturi.

## Reference

## Vanjske veze

* 
* Skladištenje i rukovanje amonijum nitratom
National Geographic Channel

National geographic je zakon

Početak emitiranja bio je u rujnu 1997. za područje Europe i Australije. U srpnju 1998. počinje emitiranje za područje Azije. Za područje Amerike emitiranje počinje u siječnju 2001.

Danas je dostupan u 166 zemalja, 315 milijuna domova, i na 34 jezika.

## Ostali National Geographic kanali
**Nat Geo Music** je počeo emitirati od 15. listopada 2007. s namjerom širenja diljem svijeta. S emitiranjem je prestao 31. kolovoza 2011.

**Nat Geo Junior** se emitira u Nizozemskoj, Belgiji i Indiji. Namijenjen je djeci.

**National Geographic Channel HD** emitira sadržaj osnovnog programa, ali u HDTV tehnici.

**National Geographic Adventure** namijenjen je mlađoj populaciji, a emitira emisije o avanturama, putovanjima i istraživanjima prirode i svijeta. Emitira se u Italiji i arapskim zemljama.

**[[Nat Geo Wild]]** emitira sadržaj o divljini i životinjama u divljini.

## Reference

## Vanjske veze
* Službena stranica
NATO-ova fonetska abeceda

**NATO-ova fonetska abeceda** upotrebljava se radi bolje razumljivosti za spelovanje u radio-saobraćaju. Osim NATO-a, njome se služi i radio-telefonija svih međunarodnih aerodroma. Kod radio-amatera upotrebljava se u sličnom, ali regionalnim potrebama prilagođenom obliku.

## NATO-ova fonetika
Jolly Roger

**Jolly Roger** (eng. *Veseli Roger*) je naziv za tradicionalnu zastavu europskih i američkih pirata tijekom 18. stoljeća. Danas se Jolly Roger prikazuje općenito kao crna zastava s bijelom lubanjom i prekriženim kostima.

## Podrijetlo naziva
Pretpostavlja se da engleski *Jolly Roger* dolazi od francuskog *joli rouge* (lijepa crvena). Britanski admiralitet je 1694. zapovjedio svojim gusarima da na svojim brodovima osim nacionalnih, ističu i crvene zastave. Neki gusari koji su prešli u pirate nastavili su koristiti crvenu zastavu tijekom napada. Kasnije su počeli koristiti crne zastave s zastrašujućim simbolima koji su predstavljali smrt. Prvi pirat koji je koristio zastavu s lubanjom i prekriženim kostima bio je Henry Avery i njegova zastava je bila crvena. Piratski način napada bio slijedeći: približili bi se trgovačkom brodu pod prijateljskom ili neutralnom zastavom, zatim bi ju spustili i istakli Jolly Rogera što je značilo "Predajte se bez borbe i poštedjet ćemo vas". Ako se brod ne bi predao pirati bi spustili Jolly Rogera i istakli potpuno crvenu zastavu što je značilo "Nema milosti" tj. sve će zarobljenike pobiti. Danas se smatra da je Jolly Roger uvijek ista crna zastava s lubanjom i prekriženim mostima što je pogrešno. Svaki je piratski kapetan imao svoju verziju Jolly Rogera. Neki su na zastavama imali čitave kosture dok su drugi umjesto kostiju na zastavama imali mačeve.

## Primjeri

Datoteka:Pirate Flag of Blackbeard (Edward Teach).svg|Zastava Crnobradog 
Datoteka:Pirate Flag of Emanuel Wynne.svg|Zastava Emanuela Wynnea
Datoteka:Edward Low Flag.svg|Zastava Edwarda Lowea
Datoteka:Pirate Flag of Rack Rackham.svg|Zastava Johna Rackhama (Calico Jacka)
Datoteka: Pirate Flag of Stede Bonnet.svg|Zastava Stedea Bonneta
Datoteka: Pirate Flag of Thomas Tew.svg|Zastava Thomasa Tewa
Datoteka:Flag of Christopher Moody.svg|Zastava Christophera Moodyja
Datoteka:Flag of Christopher Condent.svg|Zastava Christophera Condenta
Datoteka:Flag of Edward England.svg|Zastava Edwarda Englanda
Datoteka:Flag of Henry Every red.svg|Zastava Henryja Averyja
Datoteka:Bartholomew Roberts Flag.svg|Prva zastava Bartholomewa Robertsa
Datoteka:Bartholomew Roberts Flag1.svg|Druga zastava Bartholomewa Robertsa
Datoteka:Captain Dulaien Flag.svg|Zastava Waltera Kennedyja
Datoteka:John Quelch Flag.svg|Zastava Johna Quelcha
Datoteka:Richard Worley Flag.svg|Zastava Richarda Worleya
Jolly Roger (razvrstavanje)

**Jolly Roger** može značiti:
* Jolly Roger, piratska zastava.
* Jolly Roger, lik u animiranoj seriji Ja sam lasica
* Jolly Roger (žaba), minorni lik u serijalu video igara Banjo-Kazooie
* Jolly Roger, glavni negativac u Disneyevoj videoigri Pirati s Kariba Online
* *Jolly Roger*, piratski brod Kapetana Kuke iz romana Petar Pan
* Jolly Rogeri, nadimak za eksadrilu letjelica Mornarice Sjedinjenih Država VF-61, VF-84 ili VFA-103 
* Nadimak Rogera Staubacha, bivšeg bacača Dallas Cowboysa
Greben

**Greben** ili sika, je biološka struktura koja se sastoji od ostataka koralja, algi i ostalih organizama s vapnenačkom ljušturom ili unutrašnjom strukturom, a nastaju unutar 30° zemljopisne širine od ekvatora u toplim, plitkim, sunčanim morima koja nemaju mnogo raspršenog sedimenta. Izdižu se iznad okolnog morskog dna. Postoje tri tipa grebena.

# **Obrubni grebeni** su plosnati grebeni pričvršćeni direktno uz obalu.
# **Barijerni grebeni** protežu se paralelno obali od koje su odvojeni širokom, dubokom lagunom. Vode u laguni su relativno mirne jer ih greben štiti od udara valova. Najveći recenti greben je upravo barijerni: *Great Barrier Reef* koji se nalazi na istočnoj obali Australije, dug 3 000&nbsp;km, širok oko 300&nbsp;km, a visok 200 m. 
# **[[Atol]]i** su cirkularni grebeni s lagunom, a okruženi su dubokom vodom.

Ova tri tipa grebena međusobno su povezana. Naime, obrubni greben se javlja oko vulkanskog otoka. Otok počinje tonuti, ali ne i greben koji se izdiže djelovanjem organizama koji ga grade. Polako prelazi u barijerni greben, a ovaj, nakon što otok u potpunosti potone, u atol.

U paleozoiku najznačajniji grebenotvorci bile su vapnenačke alge i stromatoporoidi. Koralji postaju dominantni grebenotvorci tek u mezozoiku i kenozoiku.

Jedna od definicija bila bi: stjenoviti ostatak abrazijom razorenog otočića ili stijenskog bloka u razini, ispod ili iznad (za oseke) morske razine. U Hrvatskoj ih ima 78.

## Reference

## Povezano
* Hrid

## Vanjske veze
Datum

**Datum** ili **nadnevak** u kalendaru je navod određenog dana predstavljenog unutar kalendarskog sustava. Kalendarski datum omogućava identifikaciju određenog dana. Tako i broj dana između dvaju datuma može biti izračunat. Na primjer, "24. siječnja 2011." je deset dana nakon "14. siječnja 2011." u Gregorijanskom kalendaru.

Određeni dan može biti označen drugačijim nadnevkom po drugim kalendarima, kao što je slučaj s gregorijanskim kalendarom i julijanskim kalendarom, koji su bili u uporabi istovremeno na različitim mjestima. U većini kalendarskih sustava datum se sastoji od triju djelova: *dan u mjesecu*, *mjesec* i *godina*. Mogu postojati također i dodatni dijelovi, kao što je *dan u tjednu*. Godine se obično broje od nekog početnog događaja/točke, obično nazivanog epoha, gdje se kao era naziva određeni vremenski period.

## Povezano
* kalendar
* popis kalendara
* gregorijanski kalendar
* iranski kalendar
* židovski kalendar
* julijanski kalendar
* liturgijska godina
* kalendar svetaca
* katolički kalendar
* islamski kalendar
* kršćanska era
* kalendar istočne ortodoksne crkve
* računanje dana u tjednu
* proučavanja ciklusa
* runski kalendar
* kalendar Francuske Republike
* zidni kalendar
* Zoroastrijski kalendar
* iCalendar
* hCalendar
* reforma kalendara
* nazivi za mjesece u raznim jezicima
* vučedolski kalendar

## Vanjske veze

* 
* W3C Date and Time Formats Internet date/time format
* 
*
Strvina

**Strvina** ili **lešina** je pojam koji se odnosi na truplo umrle životinje. Strvina je važan izvor hrane velikim mesojedima i svejedima u većini ekosustava. Primjeri životinja koje se hrane strvinom jesu hijene, strvinari, tasmanski vragovi, crni medvjedi, bjeloglavi supovi, rakuni i australski kusorepi gušteri. Mnogi beskralješnjaci, poput crva i strvinara tvrdokrilaca također se hrane strvinom i igraju važnu ulogu u razgradnji ostataka uginulih životinja.

Strvina se počinje raspadati od trenutka smrti životinje, te će s odmicanjem vremena privlačiti sve veći broj kukaca i postati plodno tlo za razvoj bakterija. Nedugo nakon smrti životinje, njeno će tijelo poprimiti neugodan miris, izazvan prisutnošću bakterija i otpuštanjem biogenih amina - kadaverina i putrescina. Neke biljke i gljivice mirišu nalik raspadajućoj strvini kako bi privukli kukce koji pomažu u oprašivanju. Smrdljivi stršak primjer je gljiva koje pokazuju ovo obilježje.
Širokopojasni internet

**Širokopojasni pristup Internetu** (eng. *broadband Internet access*) ili često samo **širokopojasni Internet** je zajednički naziv za načine povezivanja na internet koji omogućuju velike brzine prijenosa podataka.

Tehnologije koje su uobičajene kod privatnih korisnika, kabelski modem i asimetrična digitalna pretplatnička linija (ADSL) kao i simetrična digitalna pretplatnička linija SDSL, omogućuju brzine veće od 144 kbit/s, što se obično smatra kao donja granica da bi se pristup smatrao širokopojasnim.

Poslovni korisnici, pored toga imaju mogućnost pristupa preko digitalnih zakupljenih vodova koji se ostvaruju različitim tehnologijama digitalne pretplatničke linije (DSL) i optičkih vodova.

U žične tehlologije širokopojasnog pristupa internetu spada i BPL (Broadband Over Powerlines), koji koristi naponske vodove za prijenos signala. Ova tehnologija uzima sve više maha u svijetu kod korisnika u udaljenijim područjima, koja imaju strujno napajanje. Također u zgradama,u kojima je Wi-Fi problem (npr. šalovani betonski zidovi između), ali imaju strujne vodove se ponekad koristi u sprezi sa drugim tehnologijama za proširenje dometa signala.

ISDN, posebno u svojoj inačici PRI (Primary rate interface), kada teoretski dostiže i 2.048 Mbita/s, može se smatrati također širokopojasnim internetom. Ova tehnologija je, u odnosu na DSL, neekonomična.

Također, određene usluge satelitskog pristupa internetu su širokopojasne, pogotovo dvosmjerni satelitski internet. Ovakav pristup se većinom isplati na udaljenim, izoliranim lokacijama.

Optički kabel, između ostalih, koristeći i metodu pristupa poznatu kao "Fiber to the home" (FTTH), tj. "optika do kuće" ima jako veliku propusnost sve do krajnjeg korisnika.

Noviji načini pristupa su bežične tehnologije kao što su Wi-Fi, WiMax i GSM/GPRS/UMTS/HSDPA.
DSL

:*DSL je ujedno kratica za [[Damn Small Linux]], [[Linux]] distribuciju.*

**DSL** (***D'''igital'' ***S**ubscriber'' ***L*'ine'') je porodica tehnologija koja nudi digitalnu razmjenu podataka preko običnih bakrenih žica koje nalazimo u većini običnih domova. Obično, brzina downloada ide od 128 kilobita po sekundi (Kbps) pa sve do 24000 Kbps, sve u zavisnosti koja se tehnologija koristi. Kod Asimetrične (ADSL) linije, upload (brzina slanja) je manji nego brzina downloada (skidanja), dok su kod simetrične SDSL linije obje stavke iste. Za uspostavljanje DSL linije obevazan je neki DSL modem. 

## DSL tehnologije
DSL tehnologije (nazvane xDSL) uključuju:
* High-bit-rate Digital Subscriber Line (HDSL)
* Symmetric Digital Subscriber Line (SDSL), standardizovanu HDSL verziju
* Asymmetric Digital Subscriber Line (ADSL), verzija DSLa sa sporijom brzinom slanja (upload)
* Rate-Adaptive Digital Subscriber Line (RADSL)
* Very-high-bit-rate Digital Subscriber Line (VDSL)
* Very-high-bit-rate Digital Subscriber Line 2 (VDSL2), poboljšana verzija VDSL-a
* G. Symmetric High-speed Digital Subscriber Line (G.SHDSL), standardizovana zamjena za rane SDSL linije

## Povezano
* Širokopojasni Internet pristup
* DSL u svijetu
* IDSL
* ISDN
* Modem

## Vanjske veze

* UNH-IOL DSL baza znanja (napredne poduke) 
* DSL poduka 
* "Kako DSL Radi?" 
* ANSI Radna grupa T1E1.4, grupa za DSL 
* DSL Forum, organizacija za ADSL industriju
Damn Small Linux

**Damn Small Linux** ili **DSL** je mini Linux distribucija za x86 arhitekturu. a ISO slika () zauzima oko 50 MB. To je ujedno i Live distribucija, što znači da se može pokretati i sa CD-a, a i instalirati. Autor je John Andrews, a distribucija je nastala iz Debiana, tačnije Knoppixa. 
Distribucija koristi Fluxbox kao grafičko okruženje. Još neki paketi koje sadrži su: XMMS, FTP klijent, Dillo web pretraživač, links web pretraživač, Mozilla Firefox, e-mail klijent, editor teksta, alate za uređivanje i pregledanje slika, IM klijente, razne servere itd.

## Vanjske veze
* Službena web stranica 
* DSL Wiki 
* Engleski forum 
* VMWare imidž
Brian Jones

**Lewis Brian Hopkin Jones** (Cheltenham, 28. veljače 1942. – Hartfield, 3. srpnja 1969.) bio je britanski muzičar, osnivač i prvi vođa kultnog rock benda The Rolling Stones.

Jones je bio multiinstrumentalist, a glavni instrumenti su mu bili gitara, usna harmonika i klavijature. Njegov inovativni način korištenja tradicionalnih ili narodnih instrumenata, kao što su sitar i marimba, bio je sastavni dio inicijalno promjenjivog zvuka benda.

Iako je prvobitno bio vođa grupe, kolege iz benda Mick Jagger i Keith Richards su ga ubrzo u gurnuli u pozadinu, posebno nakon što su postali uspješni tim tekstopisaca. On je, u međuvremenu, razvio ozbiljan problem s drogom te se njegova uloga u bendu s vremenom stalno smanjivala. Jones je u lipnju 1969. godine konačno napustio Stonese, a njegovo mjesto gitarista uzeo je Mick Taylor. Umro je manje od mjesec dana kasnije, od posljedica utapanja u bazenu dok je bio pod utjecajem droga, u svom domu u Hartfieldu, u 27. godini života.

Originalni basist benda, Bill Wyman, rekao je o Jonesu: "*On je formirao bend. On je izabrao članove. Dao ime bendu. On je izabirao muziku koju smo svirali. Nalazio nam nastupe. (...) Bio je vrlo utjecajan, veoma važan, a onda se postepeno počeo gubiti – visoko inteligentan – i nekako je protratio i upropastio sve to*".

## Reference

## Vanjske veze

*
Pivara

**Pivara** ili **pivovara** je proizvodni pogon za proizvodnju piva. Obično je podijeljena u nekoliko odvojenih odjeljenja, koja odgovaraju pojedinim fazama proizvodnje. Veličina pivovare može biti u rasponu od manjeg domaćinstva do tvrtke s velikim industrijskim postrojenjima.

Najstarija pivovara na svijetu koja i danas proizvodi pivo pivovara je Weihenstephan u gradu Freisingu u Bavarskoj. Nalazi se u državnom vlasništvu.

## Reference
Slanina

**Slanina** je suhomesnati proizvod od dimljenog i usoljenog svinjskog mesa. 

Slanina od sirovog svinjskog mesa, s trbuha, nareže se na veće komade od 2 do 3 kg. Ako će se slanina koristiti kao narezak, soli se dva do tri tjedna, a poslije se dimi oko dva tjedna. Slanina predviđena za kuhanje, stavi se u salamuru oko 8 do 10 dana. Zatim se dimi 6 do 8 dana. 

Nakon obrade, ponekad se mora i kuhati prije jela, ovisno o vrsti slanine. Sastoji se od mesnog (crveni dio) i masnog dijela (bijeli dio). Jede se dimljena, kuhana, pržena, pečena i kao dodatak drugim jelima.

Muslimani i Židovi ne jedu slaninu svinjskog porijekla, nego rade slaninu od goveđeg, ovčjeg ili nekog drugog mesa.
Meso od kojeg se radi slanina, mora se testirati protiv triheneloze. Ako i postoje uzročnici trihineloze, pravilnim postupkom prerade, dimljenjem, kuhanjem, pečenjem bit će uništeni. 

Dimljenjem, slanina dobiva karakterističan okus, miris te zlatno-žutu boju. Dim ima antioksidativni i bakteriocidni učinak.  Dobro obrađena slanina ima čistu površinu bez plijesni, pravilan oblik; mesnati dijelovi su svijetlocrvene do tamnocrvene boje, a masno tkivo plastično i bijele boje. 

Suhomesnati proizvodi slični slanini su: panceta, šunka i pršut.

## Izvori
Kuhanje

**Kuhanje** ili **kuvanje** je termička obrada sirove hrane. 

Kuha se u vodi ili na pari na 100&nbsp;°C. Osim kuhanja hrana se termički može još pripremati i pečenjem ili pirjanjem. Oba načina hranu termički obrađuju na temperaturi od preko 100&nbsp;°C, s tim što se pirjanje odvija na nešto nižoj temperaturi, bliže 100&nbsp;°C.

Kuhanjem se pripravljaju juhe, gulaši, razna jela koja se jedu žlicom ili pak jela poput kuhanog povrća, mesa ili tjestenine.

Vrela tekućina, najčešće voda omekšava namirnice, koje se kuhaju i tako postanu lakše probavljive. Neka jela dugo se kuhaju, a neka u kratkom vremenu. Kuhanjem se može smanjiti udio vitamina i minerala u povrću, voću i mesu. 

## Vrste jela
Način pripreme hrane podelili smo na: supa čorba slano jelo roštilj poslastica salata

## Toplotne metode obrade hrane
* Pečenje
* Dinstanje
* Kuvanje
* Prženje
* Roštilj
* Izlaganje mikrotalasima
* Dimljenje

## Hladne metode obrade hrane
* Kiseljenje
* Sušenje
* Salamurenje
* Mlevenje

## Vanjske veze
Panceta

**Panceta** ili **pančeta** (tal. *pancetta*) je trajni suhomesnati proizvod dobiven tehnološkim procesom koji obuhvata soljenje, sušenje, zrenje i dimljenje. Pravi se od svinjetine, točnije od mesnate slanine. Najčešće se proizvodi u Italiji i Hrvatskoj (poznata je dalmatinska panceta).

Riječ panceta dolazi od talijanske imenice "pancia" što znači "stomak".

## Izvori
Šunka

**Šunka** je usoljen i dimljeni svinjski but. Polutrajno je sušeno svinjsko meso koje se može održati nekoliko mjeseci. Poznato je nekoliko stotina različitih vrsta pršuta. Najveći dio procesa proizvodnje je manje ili više isti: soljenje, sušenje, dimljenje i dozrijevanje.


Félix Vallotton, 1918 - Le Jambon.jpg|*Le jambon* (Félix Vallotton, 1918).
Édouard Manet - Le jambon.jpg|*Le jambon* (Édouard Manet, c. 1875).
Paul Gauguin 035.jpg|*Le jambon* (Paul Gauguin, 1889).


## Povezano
* Pršut
* Schwarzwaldska šunka
ATM

**Asynchronous Transfer Mode** (skrć. **ATM**; na engleskom: "Asinhroni mod transfera") tehnika je prijenosa u telekomunikacijama koja se zasniva na asinkronom vremenskom multipleksiranju odsječaka prometa *(ćelija)* veličine 53 bajta, od kojih je 48 koristan promet, a 5 čini zaglavlje.

Glavna odlika ove tehnike je da osim prijenosa podataka omogućuje i kvalitetan prijenos drugih vrsta prometa kao što su digitalizirani glas (telefon) i slika (video). To je jedan od razloga za korištenje ATM-a kod usluga zasnovanih na ADSL-u.
Krvava nedelja

Krvava nedjelja odnosi se na sljedeće povijesne događaje:
* Krvava nedjelja (1871.), gušenje Pariške komune
* Krvava nedjelja (1887.), nasilje u Londonu 13. studenog 1887.
* Krvava nedjelja (1900.), dan kada je poginulo mnogo vojnika o Burskom ratu 18. veljače 1900.
* Krvava nedjelja (1905.), nasilje u Petrogradu 22. siječnja 1905.
* Krvava nedjelja (1913.), pokolj Iraca u Dublinu od strane britanskih vojnika 31. kolovoza 1913.
* Mariborska krvava nedjelja, pokolj Nijemaca od strane Slovenaca u Mariboru 1919.
* Altonska krvava nedjelja, sukob nacista i ljevičara na ulicama njemačkog grada Altona 17. jula 1932.
* Bromberška krvava nedjelja, pogrom Nijemaca od strane Poljaka na početku drugog svjetskog rata 1939
* Krvava nedjelja (1972.), pokolj Iraca u Derryju od strane britanskih vojnika 30. siječnja 1972.

Krvava nedjelja u popularnoj kulturi:
* Bloody Sunday (2002.), film koji je snimljen 2002. koji opisuje pokolj u Derryju 1972. 
* Bloody Sunday (pjesma), pjesma irske grupe U2
Bon Scott

**Bon Scott**, punim imenom *Ronald Belford Scott* (Kirriemuir, Škotska, 9. srpnja 1946. - London, 19. veljače 1980.), bio je rock pjevač, najpoznatiji po nastupima u sastavu AC/DC.

## Biografija
U Kirreimuiru je živio do svoje 6 godine. Sa svojom obitelji preselio se u Australiju. S 15 godina izbacili su ga iz škole u Perthu. Prvi bend zvao mu se The Spektors, a kasnije je osnovao The Valentines u kojem je svirao i George Young, brat Angusa i Malcolma. U Sydneyu upoznaje ekipu iz AC/DC-a. Glavni likovi u bendu bili su Angus i Malcom Young, a ostatak: Peter Clark - bubnjevi, Rob Bailey - bas i Dave Evans - vokal. Dave Evans, pod utjecajem tadašnjih glam & glitter pjevača, počeo je glumiti zvijezdu i oholo se ponašati prema bendu, pa su ga prgavi Škoti (Angus i Malcolm) izbacili iz benda. Na njegovo mjesto dolazi Brian Johnson.

S grupom AC/DC snimio je 8 albuma i to su:
* 1974. - '74 Jailbreak
* 1975. - TNT
* 1976. - Dirty Deeds Done Dirt Cheap
* 1976. - High Voltage
* 1977. - Let There Be Rock
* 1978. - If You Want Blood
* 1978. - Powerage
* 1979. - Highway To Hell

Bon Scott bio je alkoholičar. Jedne noći (19.2.1980.) se napio i zaspao u prijateljevom autu u Londonu. Ugušio se od alkohola, a pronašli su ga mrtvog tek iduće jutro. Pokopan je u Australiji. Pet mjeseci nakon Scottove smrti, sa novim pjavačem Brian Johnsonom, AC/DC snimili su album Back in Black, na kojem se nalaze pjesme "Hells Bells" i "Back in Black", posvećene umrlom pjevaču.

## Vanjske veze